Bir Lehlou

Bir Lehlou la xe na łocałita picinina che ła se cata inte el Nord-Est del Sahara Ocidentałe, a Est del sistema del cosideto muro marochin, drento i teritori liberà (ciè soto el controło del Fronte Połixario).

Bir Lehlou ła xe ła capitałe ad interim de ła Republica Democratica Araba dei Sahrawi, mentre ła capitałe storica, El Aaiún, ła se cata soto el controło del Maroco. 
Ła xe anca el posto da dove El Ouali Mustafa Sayed el ga proclamà ł'eşistensa de ła Republica Democratica Araba dei Sahrawi inte na trasmision radiofonica el 27 de febraro del 1976.

El nome Bir Lehlou el vol dir ła beła fonte o sorgente.

 Gemełagi 
Bir Lehlou ła xe gemełà co:
  Prato, Italia
  Monteroni d'Arbia, Italia
  Montemurlo, Italia
  Canpi Bisensio, Italia
  San Piero a Sieve, Italia
  Capraia e Limite, Italia
  Montevarchi, Italia

Categoria:Sahara Ocidentale